**Hjælp til udfyldelsen af databehandleraftalen**

I Regionens template skal forskeren kun skrive i indledningen samt under punkterne 3, 5,2 og 7,2.

Her er en kort introduktion til disse punkter. Ved spørgsmål omkring udarbejdelsen af databehandleraftalen kontakt gerne Forskerservice.

 **Under punkt 3**

Databehandlerens opgave skal beskrives så grundigt at man ved at læse punkt 3 vil kunne forstå hvad databehandlerens opgave er.

**Punkt 3.2 – formålet**

Der ønskes en beskrivelse af formålet med selve databehandlingen samt en beskrivelse af, hvorfor det er nødvendigt at anvende en databehandler. Det er dermed ikke kun formålet med det bagvedlæggende projekt der skal beskrives.

**Punkt 3.3 – opgaven**

Databehandlerens opgave skal beskrives så præcis så muligt. Databehandleren må kun lave det som fremgår af denne beskrivelse og må ikke på egen foranledning fx opstarte nye analyser som ligger uden for denne beskrivelse. Ydermere skal det beskrives hvordan udvekslingen af oplysninger foregår imellem de to partnere.

**Punkt 3.4 – typer af personoplysninger**

De typer af personoplysninger som databehandlingen vil omfatte skal beskrives i et omfang således at man ikke er i tvivl omkring hvad der behandles. Eksempel:

*”Databehandleren behandler følgende typer af personoplysninger:*

* *Helbredsoplysninger i form af blodprøvesvar, tidspunkt for cancer diagnose samt planlagte behandlingsforløb.*
* *CPR numre*
* *Almindelige oplysninger i form af navn, alder samt hjemstedskommune*
* *Serum prøver indsamlet i forbindelse med projektet."*

Det er således ikke tilstrækkeligt at skrive: ”almindelige oplysninger, helbredsoplysninger, biologisk materiale mm”

**Punkt 3.5 – kategorier af registrerede personer**

Kategorier af registrerede personer, som databehandlingen vil omfatte, skal beskrives her. Dette kan eksempelvis være medarbejdere ansat på afdeling xx. Patienter med diagnosen xx inkluderet i forskningsprojektet xx. Hvis relevant kan inklusions og udvælges kriterier medtages.

**Punkt 3.6 – Personoplysningerne behandles på følgende adresser**

Her skal I i samarbejde med databehandler indfører hvor databehandlingen foregår. Dette skal både være hvor personerne sidder. Men også placeringen af de servere som behandler data eller placeringen, på rum nummer niveau, af de frysere der indeholder evt. biologisk materiale.

**Punkt 7.2 – tilsyn med databehandleren**

Regionen har lavet nogle eksempler på tekst til dette punkt. Dette findes i [en PDF fil på regionens intranet](https://intra.reg.rsyd.dk/it/informationssikkerhed/databehandleraftale/Sider/default.aspx%22%20%5Co%20%22https%3A//intra.reg.rsyd.dk/it/informationssikkerhed/databehandleraftale/Sider/default.aspx%22%20%5Ct%20%22_blank). Ved forskningsprojekter anbefaler vi at benytte en formulering fra det grønne område. Der arbejdes på et dynamisk spørgeskema der kan benyttes til disse tilsyn. Afhængig af projektets risiko vil et tilsyn hvert andet år være en god løsning.

**Punkt 18 – Underskrifter**

Som nævnt under [databehandleraftaler](https://sygehussonderjylland.dk/wm530161%22%20%5Co%20%22Databehandleraftaler%22%20%5Ct%20%22_top) skal den lægefaglige direktør underskrive på vegne af den Dataansvarlige og projektejer skal underskrive som den Dataansvarliges projektansvarlige kontaktperson.